båndlager
Store norske leksikon,Teknologi og industri,IT,Datateknologi,Datalager
Båndlager er en lagringsenhet hvor data lagres fortløpende på et magnetbånd, i prinsippet av samme type som brukes til lyd og video. Slike lagre har vært brukt i datasystemer siden tidlig i 1950-årene, og systemene har forandret seg svært mye i årenes løp. Kapasiteten til en kassett kan variere fra noen få gigabyte og oppover.
Ettersom magnetbånd må leses sekvensielt, er de lite egnet i situasjoner der man må ha tak i bestemte data raskt. Følgelig brukes de i hovedsak til sikkerhetskopiering, og fortrinnsvis for servere, stormaskiner og store nettverk.Tidligere ble magnetbåndene håndtert på store ruller, og manuelt lagt inn i båndleserne. I dag er stort sett alle magnetbånd innkapslet i kassetter som både beskytter magnetbåndet og gjør dem enklere å håndtere. Derfor er så godt som alle båndlager i dag av typen kassettbåndlager. Les mer i Store norske leksikon kassettbåndlager datalager harddisk